open-index/open-wikipedia-markdown huggingface dataset:
Oldcastle (grófstvo Meath)

thumb|Oldcastle
**Oldcastle** (ír. *An Seanchaisleán*) je mesto vo východnej časti Írska, v grófstve Meath. 
V roku 2016 tu žilo 1 383 obyvateľov.

Nachádza sa v severozápadnom výbežku územia grófstva Meath, severne od mesta prechádza hranica s grófstvom Cavan. Leží  ZSZ od Kells, na križovatke ciest č. R154 do Cavanu a R195 Castlepollard - Virginia.

Juhovýchodne od mesta, v lokalite Loughcrew, sa nachádza keltské megalitické pohrebisko. Mesto je tiež známe výrobou postelí a posteľného príslušenstva. V súčasnosti je pracovnou destináciou pre ľudí z Litvy, Lotyšska, Poľska a Ruska.

## Partnerské mestá
* Tecumseh, Kanada, 2009

## Referencie


## Iné projekty

Kategória:Mestá v grófstve Meath
Oldcastle

**Oldcastle** môže byť:

*sídlo v Anglicku v grófstve Cheshire, pozri Oldcastle (Anglicko)
*sídlo v Írsku v grófstve Meath, pozri Oldcastle (grófstvo Meath)
*sídlo vo Walese v grófstve Monmouthshire, pozri Oldcastle (Wales)
*stavebná spoločnosť v USA, pozri Oldcastle Inc.
*osoba:
**John Oldcastle, anglický stredoveký filozof
Raši (písmo)

thumb|Raši písmo
**Raši písmo** alebo (správnejšie) **rabínska (polo)kurzíva** je druh hebrejskej tlačenej polokurzívy, ktorý sa vyvinul z hispánsko-africkej rukopisnej kurzívy a presadil sa hlavne v tlačiach biblických a talmudických komentárov, preto pomenovanie po komentátorovi Rašim, ktorý však s týmto typom písma nemal nič spoločné ani ním nikdy nepísal.

Raši písmo slúži na grafické odlíšenie jednotlivých častí textu a takisto zdôrazňuje jeho hierarchickú štruktúru. Raši písmom sú spravidla vysádzané tie časti textu, ktoré majú charakter komentáru, alebo sú nejakým spôsobom podriadené (závislé) na hlavnom texte (napr. biblické komentáre v rabínskych bibliách, tosafot vo vydaniach Talmudu apod.). Medzi výhody Raši písma patrí jeho lepšia čitateľnosť, predovšetkým v drobnej sadzbe – tvary jednotlivých písmen Raši písma sú menej zameniteľné ako tvary tlačeného kvadrátneho písma.

## Hebrejské písmo v porovnaní s Rašiho písmom

## Ďalsia literatúra
* 

## Iné projekty

## Zdroj
* https://jewishencyclopedia.com/articles/1308-alphabet-the-hebrew#anchor22

Kategória:Hebrejčina
Virginia (grófstvo Cavan)

250px|thumb|Virginia
**Virginia** (ír. *Acadh an Iúir*) je mesto vo východnej časti Írska, v grófstve Cavan. Žije tu 4393 obyvateľov (2016).

Leží v juhovýchodnej časti grófstva, pri vtoku rieky Blackwater do jazera Lough Ramor. Je lokalizované na križovatke cesty I. triedy č. N3 a regionálnych ciest č. R178, R194 a R195,  juhovýchodne od Cavanu a  severozápadne od Kells. 

Mesto bolo založené začiatkom 17. storočia ako zastávka dostavníkov na trase Dublin - Enniskillen, a bolo pomenované podľa anglickej kráľovnej Alžbety I. Virginia je strediskom farmárstva a mliekárenského priemyslu, tunajšia mliekáreň je súčasťou koncernu Glanbia a produkuje sušené mlieko a smotanu pre spoločnosť Baileys.

Kategória:Mestá v grófstve Cavan
Athboy

**Athboy** (ír. *Baile Átha Buí*) je mesto vo východnej časti Írska, v grófstve Meath. Žije tu 6 447 obyvateľov (2006).

Leží na rieke Tremblestown, ktorej horný tok je pomenovaný podľa mesta, na križovatke cesty II. triedy č. N51 a cesty R154,  západne od Navanu,  severozápadne od Trimu a  južne od Kells. Západne od mesta prechádza hranica grófstva Westmeath.

V stredoveku bolo mesto opevnené a patrilo k územiu The Pale. Zvyšky opevnenia sa zachovali za miestnym protestantským kostolom. Východne od mesta leží historicky významná lokalita Hill of Ward. V súčasnosti je prevažne poľnohospodárskeho charakteru.

Kategória:Mestá v Írsku
Kategória:Mestá v grófstve Meath
Platónske teleso

**Platónske teleso** je pravidelný konvexný mnohosten v priestore. Z každého vrcholu vychádza rovanký počet hrán a zároveň je obmedzený pravidelnými zhodnými mnohouholníkmi. Existuje nasledujúcich 5 platónskych telies v priestore.

## Pozri aj
* Deltaéder

## Iné projekty

## Externé odkazy
* Platónská tělesa (pravidelné mnohostěny) 

Kategória:Geometria
Kategória:Priestorové útvary

Kategória:Eponymické termíny v matematike
Patriarcha

**Patriarcha** môže byť:
* v Biblii: náčelník jedného z hlavných izraelských kmeňov; Abrahám, Izák a Jakub a jeho 12 synov; prvých 10 praotcov od Adama po Noema alebo od Noema po Abraháma, pozri patriarcha (Biblia)
* v cirkvi od stredoveku: čestný titul niektorých najvyšších hodnostárov a najvyššia hodnosť v niektorých kresťanských cirkvách, pozri patriarcha (cirkev)
* najstarší člen rodiny/rodu; hlava rodiny/rodu
* vážený starec, najmä ako člen nejakej skupiny, smeru a podobne
Louth (grófstvo)

**Louth** (, ír. *(Contae) Lú*) je grófstvo v írskej provincii Leinster. Je to územne najmenšie grófstvo, správnym strediskom je Dundalk.

## Poloha

Grófstvo leží na pobreží Írskeho mora, jeho zálivu Dundalk Bay a lagúnového jazera Carlingford Lough. Na severe hraničí so Severným Írskom, na západe s grófstvom Monaghan a na západe i juhu s grófstvom Meath. Časť južnej hranice tvorí rieka Boyne.

Na severovýchode vybieha do mora polostrov Cooley so značne zvlneným reliéfom. Tu sa vypína aj najvyšší bod grófstva - Slieve Foye (588 m n. m.).

Najvýznamnejšie rieky pretekajúce grófstvom sú: Flurry, Castletown ústiaca do Dundalk Harbour, Fane, Glyde s Dee a spomenutá Boyne s prítokom Mattock.

## Sídla

Správnym strediskom grófstva je mesto Dundalk, ktoré je zároveň najľudnatejším mestom. Druhým najväčším mestom je Drogheda, ktoré sa rozširuje na územie grófstva Meath. Tretím najľudnatejším mestom je s veľkým odstupom Ardee. K významným sídlam ďalej patria: Blackrock, Carlingford, Castlebellingham, Clogherhead, Dunleer, Greenore, Louth, Omeath, Termonfeckin.

## Doprava

Východnou časťou územia prechádza významná dopravná spojnica Dublin - Belfast, jednak ako cestná - diaľnica M1, jednak ako železničná. Diaľnica vedie v úseku Drogheda/hranica s grófstvom Meath - Dunleer - Dundalk, končí severne od mesta a pokračuje ďalej na sever k severoírskej hranici ako cesta N1. K ďalším dôležitým cestám sa radia R132 (Drogheda - Dunleer - Dundalk), N52 (Dundalk - Ardee - Kells), N2 (Slane - Ardee - Carrickmacross), R178 (Dundalk - Carrickmacross), R173 (Dundalk - Carlingford - Omeath - Newry) a N53 (Dundalk - Castleblaney).

Železničná doprava je reprezentovaná spomenutou železničnou traťou, na ktorej sú na území grófstva dve železničné stanice (Drogheda, Dundalk). Z nej odbočuje v Droghede trať do Navanu, ktorá je však využívaná len pre nákladnú dopravu. 

V Dundalku je námorný prístav, ďalšie menšie prístavy sú v Greenore a Clogherhead. Prístav je tiež na rieke Boyne v Droghede.

## Iné projekty

## Referencie


Louth
Louth

**Louth** môže byť:

*grófstvo v Írsku, pozri Louth (grófstvo)
*sídlo v Írsku, pozri Louth (sídlo v Írsku)
*sídlo v Anglicku v Lincolnshire, pozri Louth (Anglicko)
*sídlo v Austrálii v Novom Južnom Walese, pozri Louth (Austrália)
*časť mesta Saint Catharines v kanadskom Ontariu
Hajtman

**Hajtman** (v 30. rokoch 20. stor. aj *hejtman*; nárečovo aj *hejtman*; po česky *hejtman*; z nem. Hauptmann = kapitán) môže byť:
* v histórii všeobecne: vojenský alebo civilný vodca, najmä kapitán či stotník
* veliteľská hodnosť v niektorých armádach, pozri hajtman (vojenstvo)
* na Ukrajine v 17. – 18. stor.: titul vládcu Ukrajiny a veliteľa kozáckeho vojska, pozri hajtman (Ukrajina)
* skrátene krajinský hajtman (Česko, Rakúsko, Sliezsko a pod.)
* skrátene krajský hajtman (Česko, Sasko)
* skrátene okresný hajtman (Česko, Rakúsko, Švajčiarsko; na Slovensku sa táto funkcia volala okresný náčelník)
* skrátene kráľovský hajtman (Česko)
* skrátene obvodný hajtman (=hajtman amtu; Nemecko)
* historicky alebo nárečovo: 
** obecný sluha
** strážnik verejného poriadku (v meste), pozri strážnik
** panský sluha, hajdúch
** člen predsedníctva urbariátu, ktorý sa spolu s desiatnikmi staral o majetok
* nárečovo: organizátor svadobného sprievodu

## Zdroje
Interleukín 8

**Interleukín 8** (značky: CXCL8, IL-8) je interleukín a chemokín zo skupiny CXC. Je to bunka imunitného systému človeka, ktorá sa stará o to, aby sa bojové bunky dostali ku ložisku zápalu.

Kategória:Interleukíny
Kategória:Imunológia
Kategória:Cytokíny
Laytown-Bettystown-Mornington

**Laytown-Bettystown-Mornington** je mesto vo východnom Írsku, v grófstve Meath. Bolo vytvorené na účely cenzu spojením troch samostatných obcí: Bettystown, Laytown a Mornington. V roku 2002 tu žilo spolu 5 597 obyvateľov.

Nachádza sa v najvýchodnejšej časti grófstva a zaberá  dlhý pás pobrežia medzi ústiami riek Delvin na juhu a Boyne na severe, je vzdialené od  (Mornington) po  (Laytown) na východ až juhovýchod od Droghedy. Cez Laytown preteká ďalšia rieka - Nanny. Obcami prechádza regionálna cesta č. R150, na ktorú sa v Morningtone a Bettystowne napája cesta č. R151. Železničné spojenie na trati Dublin - Belfast zabezpečuje železničná stanica v obci Laytown.

Kategória:Mestá v Írsku
Kategória:Mestá v grófstve Meath
Deltaéder

**Deltaéder** je mnohosten ohraničený výlučne rovnostrannými trojuholníkmi.

## Osem pravidelných deltaédrov

## Nekonvexné deltaédre

## Pozri aj
* Platónske teleso

Kategória:Geometria
Kategória:Priestorové útvary
Nemecká kopa

**Nemecká kopa** alebo **bioparenisko** alebo **biozáhon** je metóda kompostovania na spracovanie prevažne drevných odpadov ako sú haluzovina, drobné konáre, odrezky a pod. 

Vytvára sa tak, že sa najprv vykope jama v tvare záhonu do hĺbky asi 30 cm. Do jamy sa čo najtesnejšie umiestnia konáre, na spodok hrubé, na vrch tenké. Na vrch sa môže umiestniť odpad z kuchyne alebo menej dozretý kompost. To celé sa prekryje navlhčeným kartónom. Na kartón sa umiestni kompost alebo hlina, ktorá sa vykopala zo záhonu.

Vďaka aeróbnemu rozkladu dreviny sa časom začne uvoľňovať teplo, ktoré umožňuje na povrchu kopy vysádzať teplomilnejšie rastliny.

Kategória:Kompostovanie
Kategória:Hospodárenie s odpadom
Kategória:Záhradníctvo
Kategória:Permakultúra
Činidlo

**Činidlo** (iné názvy: **reagencia, reagent, reagens, agens**) je: 
* látka, ktorá vyvoláva charakteristickú reakciu (zafarbenie, zrazenie a podobne) analyzovanej vzorky, a ktorou sa teda zisťujú iné látky; alebo
* látka používaná pri určitej metóde (napr. titračné činidlo, kalorimetrické činidlo).

## Pozri aj
*oxidačné činidlo
*redukčné činidlo

Kategória:Chemické reakcie
Tetracyklín

**Tetracyklín** je perorálne širokospektrálne antibiotikum patriace medzi tetracyklíny prvej generácie, ktoré pôsobí ako inhibítor prokaryotického ribozómu baktérií väzbou na 30S podjednotku, čím bráni syntéze proteínov, čoho dôsledkom je zastavenie rastu baktérií. 

Tetracyklín je obsolentné liečivo, ktoré bolo nahradené lepšími tetracyklínovými liečivami (polosyntetickými derivátmi tetracyklínu), ktoré majú výhodnejšiu farmakokinetiku, širšie antibiotické spektrum a menej nežiadúcich účinkov. Medzi ne patria tetracyklíny druhej generácie (doxycyklín, minocyklín) a tetracyklíny tretej generácie (glycylcyklíny ako tigecyklín). 

V súčasnosti sa tetracyklín používa iba v kombinácii s metronidazolom a citrátom bizmutitým na liečbu infekcie *[[Helicobacter pylori]]* pri žalúdočných vredoch v kombinácii s inhibítorom protónovej pumpy ako je esomeprazol. Tetracyklín sa tiež využíva v dermatológii ako lokálne liečivo. 

Tetracyklín bol pripravený v roku 1953 hydrogenolýzou chlórtetracyklínu pôsobením plynného vodíka za katalýzy kovovým paládiom adsorbovaným na aktívnom uhlím, čím došlo ku dehalogenácii aromatického kruhu chlórtetracyklínu za vzniku tetracyklínu. Reakcia prebiehala v zmesnom rozpúšťadle tvorenom dioxánom a metanolom. Tetracyklín je produkt metabolizmu aktinomycéty *[[Streptomyces viridofacilus]]*.

## Referencie


## Pozri aj

* doxycyklín
* doxycyklínová postexpozičná profylaxia
* tigecyklín
* minocyklín
* tetracyklínové antibiotikum

## Externé odkazy

* Syntéza tetracyklínu z chlórtetracyklínu

Kategória:Tetracyklíny
Kategória:Antibiotiká
Kategória:Základné a špeciálne esenciálne liečivá podľa WHO
701
Kategória:ATC A01AB – Antiinfektíva a antiseptiká pre lokálnu liečbu v dutine ústnej
Kategória:J01 - Antibakteriálne liečivá na systémové použitie
Trim (mesto v Írsku)

thumb|Trim
**Trim** (ír. *Baile Átha Troim*) je mesto vo východnej časti Írska v grófstve Meath, bývalé sídlo grófstva. 
V roku 2016 tu žilo 9 194 obyvateľov.

Leží na rieke Boyne v nadmorskej výške , západne od mesta ústi do Boyne rieka Tremblestown, kým východne od neho rieka Knightsbrook. Trim je vzdialený  severozápadne od Dublinu a  JJZ od Navanu, nachádza sa na križovatke ciest R154, R158, R160 a R161. 

V meste stojí najväčší normandský zámok v západnej Európe, Trim Castle, postavený na konci 12. storočia v súvislosti s normandskou inváziou na východné pobrežie Írska. K ďalším pozoruhodnostiam patria: miestna radnica, anglikánsky kostol sv. Patrika, zvyšky stredovekého mestského opevnenia, opátstvo Newtown Abbey a budova súdu. 

Každoročne sa tu koná prehliadka starých automobilov Trim Car Show (v júli, od roku 1985), festival Trim Haymaking Festival spojený s tradičným sušením prvého sena (polovica júna) a tiež prehliadka psov, koní a hospodárskych zvierat Trim Agricultural Show (prvý týždeň v septembri).

 severovýchodne od centra mesta, pri ceste do Navanu, sa nachádza vojenské i športové letisko *Trim Airfield*, ktoré má jednu dráhu dlhú . Let na Dublinské medzinárodné letisko trvá cca 15 minút.

## Osobnosti mesta
*Jonathan Swift  (* 1667 – † 1745), spisovateľ, satirik, autor esejí a pamfletov, a cirkevný hodnostár
*Arthur Wellesley, 1. vojvoda z Wellingtonu (* 1769† 1852), britský šľachtic, vojvodca a politik
*William Rowan Hamilton (* 1805 – † 1865), matematik, fyzik a astronóm

## Partnerské mestá
*  Étrépagny, Francúzsko, 1989

## Referencie


## Iné projekty

## Externé odkazy
* Trim Municipal District, County Meath, Ireland
* Trim information & photographs 
* Trim Tidy Towns 

Kategória:Mestá v grófstve Meath
Summerhill

**Summerhill** môže byť:

* v Austrálii:
** predmestie Sydney, pozri Summer Hill (Nový Južný Wales)
** predmestie Launcestonu, pozri Summerhill (Tasmánia)

* v Írsku:
** obec v grófstve Meath, pozri Summerhill (grófstvo Meath)
** ulica v Dubline, pozri Summerhill (Dublin)
** vzdelávacia inštitúcia v Sligo, pozri Summerhill College

* v Kanade:
** časť mesta Toronto v Ontariu, pozri Summerhill (Toronto)
** stanica metra v Toronte, pozri Summerhill (stanica)

* v Spojenom kráľovstve:
** predmestie mesta Aberdeen v Škótsku, pozri Summerhill (Aberdeen)
** predmestie mesta Dumfries v Škótsku, pozri Summerhill (Dumfries)
** obec v grófstve Wrexham vo Walese, pozri Summerhill (Wales)
** školské zariadenie v Leistone v Anglicku, pozri Summerhill School

* v Spojených štátoch amerických:
** časť mesta Atlanta v Georgii, pozri Summerhill (Atlanta)
** mesto v štáte New York, pozri Summerhill (New York)
Veľká Vápenica

**Veľká Vápenica** () je vrch v Nízkych Tatrách. Leží nad Heľpou, približne  severovýchodne od Brezna. 

## Poloha
Výrazná pekne tvarovaná hoľa sa nachádza vo východnej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží na hranici Žilinského a Banskobystrického kraja, na pomedzí okresov Liptovský Mikuláš a Brezno a zasahuje na katastrálne územie obce Východná a Heľpa. Najbližšími sídlami sú južne situované obce Pohorelá, Heľpa a Závadka nad Hronom, severne leží osada Čierny Váh a severovýchodne obec Liptovská Teplička. Vrch je súčasťou Národného parku Nízke Tatry.

## Opis
Veľká Vápenica leží v hlavnom hrebeni Kráľovohoľských Tatier, medzi Kolesárovou () a Andrejcovou (). Západne masív vymedzuje sedlo Priehyba, východne sedlo Priehybka. Severným smerom susedí Malá Vápenica () a Medvedia (), východným Panská hoľa (), Ostrá () a Andrejcová, južným smerom dominuje Kľak () a západným Kolesárová, Zadná Široká () a Veľký bok (). Severozápadnú časť masívu odvodňujú do Váhu prítoky Ipoltice, východné rovnakým smerom jej prítok Dikula a voda z južných častí odteká do Hrona Krivuľou a potokom Hučanské. Vrcholom vedie Cesta hrdinov SNP.

Južné svahy sú zalesnené, porast s pásom kosodreviny a s výskytom limby dosahuje okraje vrcholovej plošiny. Severné a severovýchodné svahy sú hôľnaté. Vrchol je veľmi plochý s menšími porastmi kosodreviny. Sú tu väčšie skalné útvary, ktoré sú až bizarne modelované. 

### Výhľady
Hrebeň i vrcholovú časť pokrýva len nízka hôľna vegetácia, umožňujúca kruhový rozhľad. Pri vhodných podmienkach je možné pozorovať okolité vrcholy Nízkych Tatier, no tiež Vysoké a Západné Tatry, Chočské vrchy, Poľanu, Veporské a Stolické vrchy.

## Prístup
* po  červeno značenej magistrále (Cesta hrdinov SNP) po hlavnom hrebeni:
** od západu zo Zadneh hole cez sedlo Oravcová a sedlo Priehyba 
** od východu zo Ždiarskeho sedla cez sedlo Priehybka
* po  žlto značenom chodníku cez Priehybu:
** zo severu z osady Čierny Váh cez rázc. Ipoltica
** od juhu z Heľpy
* po  modrej značke cez Priehybku:
** od juhu z Heľpy
** zo severu z osady Čierny Váh cez rázc. Ipoltica

## Referencie

## Pozri aj
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Iné projekty

## Galéria

Súbor:Veľká Vápenica.jpg|Pohľad z Vysokých Tatier
Súbor:Veľká Vápenica - skaly.JPG|Skalné útvary na vrchu
Súbor:Veľká Vápenica, vrchol.jpg|Porast na vrchole


## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Vrchy v okrese Brezno
Kategória:Východná (obec)
Kategória:Heľpa
Enfield (Írsko)

thumb|right|Enfield
**Enfield** (ír. *An Bóthar Buí*, niekedy označované ako *Innfield*) je mesto vo východnej časti Írska, v grófstve Meath. Žije tu 3 239 obyvateľov (2016).

Nachádza sa na pravom brehu kanála Royal Canal a v blízkosti rieky Blackwater, v južnej časti grófstva a pri hranici s grófstvom Kildare. Južným okrajom mesta prechádza diaľnica M4, leží na hlavnej železničnej trati Dublin - Galway. Je vzdialené  ZSZ od Dublinu,  južne od Trimu a  severovýchodne od Edenderry, v meste sa križujú cesty R148, R159 a R402. 

V 90. rokoch 18. storočia tu postavili zájazdný hostinec pre dostavníky na trase Dublin - Mullingar, ktorý bol pôvodne pomenovaný The New Inn. Stojí tu malý pivovar. Pri Royal Canal (západne od centra mesta) sa nachádza prístavisko a lodenica. 

## Referencie


## Iné projekty

## Externé odkazy
* Enfield Community Directory 

Kategória:Mestá v grófstve Meath
Dunshaughlin

náhľad|Dunsaughlin
**Dunshaughlin** (ír. *Dún Seachlainn*) je mesto vo východnej časti Írska, v grófstve Meath. Žije tu 3 384 obyvateľov (2006).

Leží vo východnej časti grófstva, v pramennej oblasti riek Tolka a Skane,  severozápadne od Dublinu a  juhovýchodne od Navanu. Nachádza sa na križovatke cesty I. triedy č. N3 a regionálnej cesty R125.

V súčasnosti je satelitným mestom Dublinu a v pláne je výstavba železničnej stanice na trati Clonsilla - Navan. Pôvodná železničná stanica stála v susednej obci Drumree .

Kategória:Mestá v Írsku
Kategória:Mestá v grófstve Meath
Dunboyne

**Dunboyne** (ír. *Dún Búinne*) je mesto vo východnej časti Írska, v grófstve Meath. Žije tu 5 713 obyvateľov (2006). Je súčasťou dublinskej aglomerácie.

Nachádza sa na rieke Castle River, ktorá v blízkosti mesta ústi do rieky Tolka, v nadmorskej výške  Leží neďaleko cesty I. triedy č. N3 a na križovatke ciest R156 a R157,  severozápadne od centra Dublinu. Susednými mestami sú Maynooth ( na juhozápad), Dunshaughlin ( na severozápad), Ratoath ( na sever), Leixlip ( na juh) a Blanchardstown ( na juhovýchod).  východne od mesta prechádza hranica grófstva Fingal.

Miestna železničná stanica bola uzavretá v roku 1963, ale do roku 2010 sa plánuje otvorenie novej na železničnej trati Clonsilla - Navan. Mesto je spojené s centrom Dublinu autobusovými linkami č. 70, 70X, 70N a 270. V súčasnosti je jedným zo satelitných sídiel Dublinu a zaznamenáva rýchly nárast obyvateľstva.

Kategória:Mestá v Írsku
Kategória:Mestá v grófstve Meath
Ratoath

**Ratoath** (ír. *Ráth Tó*) je mesto vo východnej časti Írska, v grófstve Meath. Žije tu 7 249 obyvateľov (2006).

Leží na rieke Broad Meadow Water, na križovatke ciest R125 a R155,  severozápadne od Dublinu. Susednými mestami sú Ashbourne ( na východ), Dunboyne ( na juh), Dunshaughlin ( na západ), Duleek ( na sever) a Navan ( na severozápad).

Ratoath je v súčasnosti satelitným mestom Dublinu a zaznamenáva rapídny nárast obyvateľstva (v r. 1996 tu žilo 1 061 obyvateľov, kým v r. 2006 už 7 249 obyvateľov, t.&nbsp;j.. 583% nárast). Južne od mesta sa nachádza dostihová dráha Fairyhouse, kde sa pravidelne usporadúvajú dostihy Irish Grand National. 

Kategória:Mestá v Írsku
Kategória:Mestá v grófstve Meath
Ashbourne

**Ashbourne** je názov niekoľkých sídiel:

*v Austrálii (Južná Austrália), pozri Ashbourne (Južná Austrália)
*v Austrálii (Viktória), pozri Ashbourne (Viktória)
*v Írsku (grófstvo Meath), pozri Ashbourne (Írsko)
*v Spojenom kráľovstve v Anglicku (grófstvo Derbyshire), pozri Ashbourne (Anglicko)
Ashbourne (Írsko)

**Ashbourne** (ír. *Cill Dhéagláin*) je mesto vo východnej časti Írska, v grófstve Meath. Žije tu 8 528 obyvateľov (2006).

Leží na rieke Broad Meadow Water v nadmorskej výške  Nachádza sa  SSZ od Dublinu, na ceste R135, ktorá bola pôvodne cestou I. triedy č. N2, pričom po výstavbe cestného obchvatu mesta v r. 2005 (vedie západne od mesta), bola prekategorizovaná. Južne od mesta sa križuje s cestou R125. Severne a východne od mesta prechádza hranica grófstva Fingal.

Mesto zaznamenáva v posledných rokoch prudký nárast obyvateľstva, stalo sa satelitným sídlom Dublinu, pričom 12% obyvateľstva Ashbourne nie je írskeho pôvodu a pochádza z Litvy, Poľska a Spojeného kráľovstva. Po Navane je druhým najľudnatejším mestom grófstva Meath.

Ashbourne má výborné autobusové spojenie s Dublinom (Bus Éireann), nočné spoje zabezpečuje Dublin Bus autobusovou linkou 40N cez Finglas. Najbližšími mestami sú Ratoath ( na západ), Swords ( na juhovýchod), Duleek ( na sever) a Navan ( na severozápad).

Kategória:Mestá v Írsku
Kategória:Mestá v grófstve Meath
Dejvická (stanica pražského metra)

**Dejvická** (do roku 1991 **Leninova**) je jedna zo staníc pražského metra na linke A. Nachádza sa pod Vítězným náměstím vo štvrti Dejvice. Bola otvorená 12. augusta 1978. Od svojho otvorenia až do 6. apríla 2015 bola začiatočnou aj koncovou stanicou linky A.

## Charakteristika stanice
Stanica je hĺbená, založená v jame, konštruovaná ako dlhodobá koncová stanica. Za stanicou sa nachádzajú dve odstavné a dve obratové koľaje. Vrátane týchto koľají je stanica dlhá 301 m a nachádza sa v hĺbke 11 m pod Evropskou ulicou. Z nástupišťa, ktoré nemá stĺpy a vlastne je iba veľkou halou, vedú dva výstupy, každý do svojho vestibulu. Tie sú spojené podzemnou pasážou vedúcou ponad nástupište. V roku 2011 sa v stanici začali práce v súvislosti s napojením na nový budovaný úsek linky A do stanice Nemocnice Motol (stanica pražského metra)). Tento nový úsek bol otvorený 6. apríla 2015.

Stanica je obložená keramickými glazovanými tvárnicami typu Hurdis v rôznych farbách, pričom prevláda biela, zelená a hnedá farba. Východný vestibul stanice zdobila busta Vladimíra Iľjiča Lenina a verše Vladimíra Majakovského. Oba objekty boli po prevrate demontované. Stavebné náklady na stanicu dosiahli 301 miliónov Kčs.

Stanica taktiež slúži ako autobusové nádražie pre autobusy regionálnej dopravy v rámci PID z Prahy 6, letiska Ruzyně a priľahlých obcí a autobusy z blízkych miest napojených rýchlostnou cestou R7 z Kladna, Slaného či Chomutova.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Architektúra z 1978
Zónovanie (permakultúra)

**Zónovanie** v permakultúre označuje metódu usporiadanie prvkov v priestore podľa toho, ako často ich obsluhujeme alebo navštevujeme. Prvky, ktoré navštevujeme najčastejšie (napr. skleník, záhradka), sa umiestňujú najbližšie k domu, zatiaľčo zriedkavo navštevované miesta (sad, les) umiestňujeme najďalej od domu. Zóny sú číslované od 0 do 5 podľa blízkosti k centru aktivít, ktorým je obvykle dom (v prípade zónovania domáceho hospodárstva) alebo aj napr. obec (v prípade zónovania regiónu).

## Prehľad permakultúrnych zón
* **Zóna 0** - dom alebo centrum aktivít. Tu sa uplatňujú permakultúrne princípy v zmysle snahy znižovania spotreby energie a vody, využitia prírodných zdrojov ako slnečné svetlo, a všeobecne vytvárania harmonického, udržateľného prostredia, v ktorom sa žije, pracuje a oddychuje.
* **Zóna 1** - zóna najbližšia k domu, umiestnenie prvkov, s ktorými prichádzame do styku najčastejšie, napr. záhradka, skleník, parenisko, zberňa pre kuchynský odpad a pod.
* **Zóna 2** - táto zóna sa používa na trvalé rastliny, ktoré potrebujú častú starostlivosť ako odstraňovanie buriny, prerezávanie. Je to tiež vhodné miesto pre úľ, väčšie kompostovacie ohrady a pod.
* **Zóna 3** - priestor, v ktorom rastú hlavné plodiny pre domácie alebo obchodné účely. Po ustálení je potrebná minimálna starostlivosť a údžba ako mulčovanie, polievanie, kontrola buriny raz za týždeň.
* **Zóna 4** - polodivočina. Táto zóna sa používa najmä pre kŕmenie a zbieranie divej potravy, ako aj pre produkciu dreva.
* **Zóna 5** - divočina. V zóne 5 nie je potrebný ľudský zásah, je to zóna vhodná na pozorovanie prírodných ekosystémov a cyklov. Je to zóna, v ktorej sa učíme najdôležitejšie lekcie z prvého princípu permakultúry - spolupracovať s prírodou, nie bojovať proti nej.

Kategória:Permakultúra
Staroměstská (stanica pražského metra)

**Staroměstská** je jedna zo staníc pražského metra. Nachádza sa na linke A medzi stanicami Malostranská a Můstek pod ulicou Kaprova. Stanicu otvorili 12. augusta 1978.

## Charakteristka stanice
Staroměstská je stanica s troma loďami so skráteným stredným tunelom a s ôsmimi pármi prestupov na nástupištia. Zo stanice vedie jeden eskalátorový tunel do vestibulu pod Kaprovou ulicou, kde je možný prestup na linky električiek. Pôvodne sa uvažovalo o vybudovaní druhého vestibulu s vyústením na Staromestské námestie. Koncepcia z roku 1987 počítala s jeho výstavbou v roku 1995. Táto myšlienka sa opäť objavila koncom 90. rokov, ale bola odložená na neurčito kvôli extrémne vysokým nákladom na jeho výstavbu. 

Stanica je obložená bielym mramorom. V priestoroch nástupišťa je obložená konvexnými a konkávnymi výliskami z eloxovaného hliníku v žltozelenej farbe, ktorú dopĺňa vodorovný červený pruh. Vo vestibule sa nachádza mozaika pripomínajúca udalosti februára 1948. Výstavba stanice stála celkom 265 miliónov Kčs.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Staré Mesto (Praha)
Kategória:Architektúra z 1978
M2 (linka budapeštianskeho metra)

vľavo|150px
náhľad|Trasa linky M2
**M2** alebo **„Kelet–nyugati metróvonal“** (), hovorovo **Piros metró** () je druhou z liniek budapeštianskeho metra. Otvorená bola v roku 1970. Je dlhá  a nachádza sa na nej 11 staníc. Linka  je linkou budapeštianskeho metra, ktorá vedie popod Dunaj do Budína. So starým metrom sa stretáva v stanici Deák Ferenc tér.

## Dejiny
[náhľad|[Eskalátory vedúce na povrch.]]
[náhľad|Stredná loď stanice [Keleti pályaudvar (stanica metra)|Keleti pályaudvar.]]
[náhľad|Stanica [Batthány tér (stanica metra)|Batthány tér po úplnej rekonštrukcii v roku 2006.]]
Po druhej svetovej vojne, rozvíjajúca metropola už socialistického Maďarska potrebovala nové linky metra. Plány na výstavbu nových tratí existovali už z rokov, kedy bola otvorená prvá linka. Prvé plány dnešných liniek M2 a M3 existovali už v roku 1942. S výstavbou za pomoci sovietskej techniky sa malo začať v roku 1950. 

Linka M2 mala spojiť dve hlavné vlakové stanice, Keleti pályaudvar a Déli pályaudvar. Dokončená mala byť už v roku 1955. Avšak z finančných a ekonomických dôvodov výstavba ustala a opäť sa začalo stavať až v roku 1963. 

Prvý úsek so siedmimi stanicami medzi Őrs vezér tere a Deák Ferenc tér otvorili 2. apríla 1970. Zvyšný úsek, medzi Deák Ferenc tér a Déli pályaudvar otvorili o dva roky neskôr, v decembri roku 1972.

Na linke M2 prebiehala od roku 2004 kompletná rekonštrukcia, pri ktorej boli vymenené obklady staníc a eskalátory, z ktorých mnohé mali už viac ako 20 rokov. Stanice Blaha Lujza tér a Kossuth Lajos tér boli opravené v roku 2004. Ďalší rok nasledovali stanice Batthyány tér, Astoria a Keleti pályaudvar. V roku 2006 sa rekonštruovali stanice Déli pályaudvar, Széll Kálmán tér a hlavná prestupná stanica Deák Ferenc tér. 

## Stanice
* Déli pályaudvar
* Széll Kálmán tér
* Batthyány tér
* Kossuth Lajos tér
* Deák Ferenc tér [prestup: M1, M3]
* Astoria
* Blaha Lujza tér
* Keleti pályaudvar [prestup M4]
* Puskás Ferenc Stadion
* Pillangó utca
* Örs vezér tere

## Zaujímavosti
* Priemerná vzdialenosť medzi stanicami: 1000 m 
* Najkratšia vzdialenosť medzi stanicami : 598 m 
* Najdlhšia vzdialenosť medzi stanicami: 1775  m
* Dĺžka nástupištia: 120 m 
* Najhlbšia stanica: Széll Kálmán tér - 38,4 m

## Vozový park
náhľad|Alstom Metropolis AM5-M2 na stanici Széll Kálmán tér
Na linke premávajú nové vozne typu Alstom.  

Kategória:Budapeštianske metro
Náměstí Míru (stanica pražského metra)

**Náměstí Míru** je jedna zo staníc pražského metra. Nachádza sa na linke A medzi stanicami Muzeum a Jiřího z Poděbrad. Otvorená bola 12. augusta 1978 ako konečná stanica. Od roku 1980 odtiaľto viedol ďalší úsek trasy A do stanice Želivského. 

Stanica je s hĺbkou 53 metrov zároveň najhlbšou v pražskom metre a v EÚ. 

## Charakteristika stanice
Stanica je razená s tromi loďami, pričom stredná loď ma skrátenú dĺžku 53 metrov so siedmimi pármi prestupov na nástupištia. Náměstí Míru je konštruovaná ako koncová stanica, pričom je možné k nej pribudovať ďalší eskalátorový tunel s vestibulom na Vinohradskej třídě a prípadne prestup na projektovanú linku D. Samotná stanica je dlhá 114 metrov. 

Zo strednej lode vedie 87 metrov dlhý eskalátorový tunel na rovnomenné námestie. V priestore nástupíšť sú steny obložené konkávnymi a konvexnými výliskami z eloxovaného hliníku. Stanici dominuje zlatistá farba a modrý vodorovný pruh, v ktorom sa nachádza meno stanice. Stĺpy sú obložené prelamovanými antikorovými plechmi. Celkové náklady na výstavbu stanice dosiahli 303 miliónov Kčs. Na konci 90. rokov bola stanica kompletne zrekonštruovaná. 

Za stanicou, smerom ku stanici Muzeum, ústia traťové spojky zo stanice I. P. Pavlova.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Vinohrady
Kategória:Architektúra z 1978
Carrickmacross

thumb| Carrickmacross
**Carrickmacross** (ír. *Carraig Mhachaire Rois*) je mesto v severovýchodnej časti Írska, v grófstve Monaghan. 
V roku 2011 tu žilo 1 976 obyvateľov 

Mesto sa nachádza v juhovýchodnej časti grófstva, neďaleko hranice s grófstvom Louth,  severozápadne od Ardee,  západne od Dundalku a  JJV od Monaghanu. Leží v blízkosti cesty I. triedy č. N2 a na križovatke ciest R178, R179 a R180. 

K pozoruhodnostiam mesta patrí rímskokatolícky kostol z r. 1866, kostol v osade Magheross, budova súdu a tiež budova tzv. Poor Law Union Workhouse. Juhovýchodne od mesta sa nachádza jazero Lough Naglack s golfovým areálom.

## Referencie


## Iné projekty

## Externé odkazy
* Oficiálna stránka

Kategória:Mestá v grófstve Monaghan
Carrick

**Carrick** môže byť:

*sídlo, resp. územie:
**v Austrálii, pozri Carrick (Tasmánia)
**v Spojenom kráľovstve:
***v grófstve Cornwall v Anglicku, pozri Carrick (Anglicko)
***v grófstve South Ayrshire v Škótsku, pozri Carrick (Škótsko)
***v grófstve Antrim v Severnom Írsku, pozri Carrick (Severné Írsko)
**v Spojených štátoch amerických:
***v Kalifornii, pozri Carrick (Kalifornia)
***v Pensylvánii, časť mesta Pittsburgh, pozri Carrick (Pittsburgh)

*priezvisko:
**Alexander Carrick, škótsky sochár
**John Carrick, austrálsky politik
**Michael Carrick, anglický futbalista
**Phil Carrick, anglický hráč kriketu

## Pozri aj
*Carrickmacross, v grófstve Monaghan v Írsku
*Carrick-on-Shannon, v grófstve Leitrim v Írsku
*Carrick-on-Suir, v grófstve South Tipperary v Írsku
Jiřího z Poděbrad (stanica pražského metra)

**Jiřího z Poděbrad** je jedna zo staníc pražského metra. Nachádza sa na linke A medzi stanicami Náměstí Míru a Flora v mestskej štvrti Vinohrady. Otvorená bola 22. decembra 1980 ako súčasť úseku II.A. do stanice Želivského.

## Charakteristika stanice
Stanica je razená, pilierová, s tromi loďami, pričom stredná loď ma skrátenú dĺžku 34 metrov so siedmimi pármi prestupov na nástupištia. Stanica má jeden výstup vedúci zo strednej lode eskalátorovým tunelom s dĺžkou 73 metrov, za ktorým sa napája podzemný vestibul. Existuje možnosť dostavať ďalší eskalátorový tunel. Stanica je 107 metrov dlhá a nachádza sa 45 metrov pod povrchom námestia Jiřího z Poděbrad.

Nástupišťa sú obložené hliníkovými výliskami s pologuľami v zlatavej a tyrkysovej farbe. Piliere stanice sú obložené hnedým juhoslovanským mramorom Kanfanar. Eskalátorový tunel je obložený hliníkovým prelamovaným plechom zlatej farby. V podchode sa nachádza reliéfny medailón s portrétom kráľa Jiřího z Poděbrad a ďalšie reliéfy s témou husitstva.

Celkové náklady na výstavbu stanice dosiahli 264 miliónov Kčs.

## Zaujímavosť
* V piesni "A Reminder" od britskej hudobnej skupiny Radiohead je počuť ženský hlas informačného systému pražského metra ako ohlasuje: *„Ukončete výstup a nástup, dveře se zavírají. Příští stanice Jiřího z Poděbrad.“* 

## Referencie

## Iné projekty
.

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Vinohrady
Kategória:Architektúra z 1980
Spytihněv I.

**Spytihněv I.** (* okolo 875† 915) bol české knieža (od r. 889) z rodu Přemyslovcov. 

## Životopis
Ako syn Bořivoja I. a Ludmily z Pšova dedičom trónu a právoplatným nástupcom. Po smrti svojho otca sa postavil do čela protimoravskej opozície. Bolo to vlastne prirodzené, pretože z nástupníckych práv (i vzhľadom na jeho neplnoletosť) bol vytlačený veľkomoravským kniežaťom Svätoplukom I. 

Zdedil otcovo dielo a jeho postavenie, ktoré si vydobyl ako v stredných Čechách, tak i v celej českej kotline. Jeho nástup na český kniežací stolec je spojený s odtrhnutím Čiech od Moravy.  

[thumb|Dnešný vzhľad kostola sv. Petra a Pavla na hradisku [Budeč (hradisko)|Budeč neďaleko Prahy, založeného Spytihněvom I.]]
Čechy sa v roku 895 vymanili zo závislosti na Veľkomoravskej ríši. V júli 895 usporiadal cisár Arnulf Korutánsky v Regensburgu snem, na ktorý sa dostavili všetci českí vojvodovia so Spytihněvom na čele. Tu bol donútený uznať zvrchovanosť Bavorov a podriadenosť českých krajín regensburskej cirkevnej diecéze. Súčasne sa pritom sťažoval na bezprávie, ktorého sa na Čechoch dopúšťali Moravania. 

Po páde Veľkej Moravy musel čeliť náporu maďarských kmeňov. Podporoval kresťanstvo, a bol to pravdepodobne on, kto pozval do Čiech latinských kňazov západnej cirkevnej orientácie. 

Pripisuje sa mu výstavba sústavy hradísk na hraniciach pôvodného přemyslovského územia (tzv. kniežacieho rodového patrimónia) a založenie kostola sv. Petra a Pavla v Budči. Táto svätyňa dosiahla čoskoro veľkého významu; učil sa tu i mladý knieža Václav. 

Politicky spadá jeho vláda do obdobia zmätkov po rozpade Veľkomoravskej ríše, kedy sa uvoľňovali zväzky s Moravou a knieža hľadal nové spojenectvo najmä orientáciou na východofranskú ríšu. O jeho prípadných rodinných vzťahoch či potomkoch niet poznatkov.

## Referencie


## Iné projekty

Kategória:Narodenia v 9. storočí
Kategória:Úmrtia v 915
Kategória:Přemyslovci
Kategória:Vládcovia Česka
Kategória:Pochovaní v Prahe
Hotel California

***Hotel California*** je štúdiový album, ktorý koncom roku 1976 vydala americká rocková skupina The Eagles. Tento album je prvým, ktorý bol nahraný bez jedného zo zakladateľov skupiny, hráča na strunové hudobné nástroje Bernie Leadona a prvým, na ktorého nahrávaní sa podieľal Joe Walsh. Zároveň je to posledný album, ktorý nahrával ich pôvodný basgitarista a spevák Randy Meisner.

*Hotel California* bol piatym albumom skupiny, na ktorom skupina Eagles nahrala originálny materiál. Tento album sa stal z komerčnej stránky a aj vzhľadom na reakcie kritiky jedným najúspešnejších v histórii skupiny. Od jeho vydania sa len v USA z neho predalo vyše 16&nbsp;miliónov hudobných nosičov, v rebríčku najpredávanejších albumov sa začiatkom roku 1977 osemkrát dostal na prvú pozíciu a je v rebríčku pätnástich najpredávanejších albumov všetkých čias. Zároveň sú na tomto albume dve skladby, ktoré sa ako single umiestnili v rebríčku Billboard Hot 100 na prvom mieste. Sú to piesne „New Kid in Town“ (26. február 1977) a „Hotel California“ (7. máj 1977). 

V roku 2001 televízny kanál VH1 umiestnil album *Hotel California* na 38. miesto zoznamu 100 najlepších albumov všetkých čias. V takom istom hodnotení dal britský televízny kanál Channel 4 tento album na trináste miesto. Časopis *[[Rolling Stone]]* umiestnil album *Hotel California* na 37. pozíciu zoznamu 500 najlepších albumov všetkých čias.

## Zoznam skladieb
# „Hotel California“ (Felder, Henley, Frey) – 6:30
# „New Kid in Town“ (J.D. Souther, Henley, Frey) – 5:04
# „Life in the Fast Lane“ (Walsh, Henley, Frey) – 4:46
# „Wasted Time“ (Henley, Frey) – 4:55
# „Wasted Time (Reprise)“ (inštrumentálna) (Henley, Frey, Jim Ed Norman) – 1:22
# „Victim of Love“ (Felder, Souther, Henley, Frey) – 4:11
# „Pretty Maids All in a Row“ (Walsh, Joe Vitale) – 4:05
# „Try and Love Again“ (Meisner) – 5:10
# „The Last Resort“ (Henley, Frey) – 7:25

## Nahrávanie albumu
*Don Felder – akustická gitara, slide gitara, elektrické gitary, steel gitara, spev
*Glenn Frey – gitary, syntetizátor, klavír, klávesy, clavinet, spev
*Don Henley – bicie, perkusie, syntetizátor, spev
*Randy Meisner – basová gitara, akustická gitara, guitarron, spev
*Joe Walsh – elektrická gitara, slide gitara, akustická gitara, lap steel guitar, klávesy, klavír, organ, syntetizátor, spev

### Výroba
*Bill Szymczyk – producent
*Allan Blazek, Bruce Hensal, Ed Mashal, Bill Szymczyk – technici
*Bill Szymczyk – mixing
*Jim Ed Norman – aranžmány sláčikov
*Jim Ed Norman – dirigent
*Sid Sharp – koncert majster
*Don Henley, John Kosh – umelecký vedúci
*John Kosh – dizajn
*David Alexander – fotografie
*Kosh – grafika
*Norman Seeff – dizajn posteru
*Kevin Gray – príprava CD
*Ted Jensen – mastering a remastering

## Rebríčky
### Album

### Single

## Ocenenia
### Ceny Grammy

### Nominácie na ceny Grammy

Kategória:Hudobné albumy z 1976
Kategória:Albumy The Eagles
Flora (stanica pražského metra)

**Flora** je jedna zo staníc pražského metra. Nachádza sa na linke A medzi stanicami Jiřího z Poděbrad a Želivského v mestskej štvrti Vinohrady. Nad stanicou sa nachádza Palác Flora a v jej tesnej blízkosti sú Olšanské hřbitovy. Otvorená bola 22. decembra 1980 ako súčasť úseku II.A.

## Charakteristika stanice
Flora je razená stanica s troma loďami. Stredná loď je skrátená na 33 metrov so šiestimi pármi prestupov na nástupištia. Stanica je dlhá 108 metrov a nachádza sa iba 26 metrov pod zemou, čo z nej robí najplytšie položenú stanicu v sieti pražského metra. Zo strednej lode vedie jeden výstup eskalátorovým tunelom do podzemného vestibulu. Ten je priamo napojený na nákupné centrum Palác Flora. Na ulicu vedie ďalších šesť výstupov.

Stanica je obložená výliskami z eloxovaného hliníka v zlatej farbe a vo farbe červeného vína. Piliere sú obložené okrasným šedým juhoslovanským mramorom Maljat. Dlažba je žulová, madlá sú vyrobené z lešteného antikora. V pasáži sa nachádzajú keramické stély s rastlinnou tematikou. Na povrchu sa predtým nachádzalo súsošie *Rodina*. Táto socha bola odstránená pri výstavbe Paláca Flora. Teraz sa nachádza pri stanici metra A Depo Hostivař.

Výstavba stanice na konci 70. rokov stála celkom 254 miliónov Kčs.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Vinohrady
Kategória:Architektúra z 1980
Galeria Krakowska

right|thumb|Fotografia

**Galeria Krakowska** je nákupné centrum v Krakove na ulici Pawia oproti hlavnej krakovskej železničnej stanici a niekoľko minút od Starého Mesta. Je súčasťou komplexu budov, ktoré tvoria novú modernú zástavbu. 

Jej výstavba sa začala 12. októbra 2004, dokončená bola 28. septembra 2006. Na otváracej ceremónii sa zúčastnilo 53-tisíc ľudí. Nachádza sa tu 237 obchodov, 11 prevádzok služieb a 22 reštaurácií a kaviarní. Pre zákazníkov je k dispozícii 1400 parkovacích miest. 

Galéria má 3 podlažia, z ktorých jedno je podzemné a prepojené s hlavnou železničnou stanicou, každé poschodie je rozdelené na dve 325-metrové nákupné pasáže.

## Iné projekty
 

Kategória:Nákupné centrá v Krakove
Trim

**Trim** môže byť:
* mesto v Írsku, pozri Trim (mesto v Írsku)
* v informatike: funkcia na odstránenie znakov medzery na začiatku a na konci znakových reťazcov, pozri trim (informatika)
* priezvisko:
** Phil Trim (* 1940), španielsky hudobník

## Pozri aj
* TRIM
Flora

**Flora** môže byť:
* planétka, pozri 8 Flora
* film Jana Švankmajera z roku 1989, pozri Flora (film)
* obchodná značka margarínu vyrábaného spoločnosťou Unilever
* stanica pražského metra, pozri Flora (stanica pražského metra)
* sídlo alebo administratívna jednotka:
** Flora (Nórsko)
** Flora (Illinois)
** Flora (Indiana)
** Flora Township (Minnesota)
** Flora (Mississippi)
** Flora (Filipíny)

## Pozri aj
*flóra
*Flora Olomouc, medzinárodná výstava kvetín
Zónovanie

**Zónovanie** môže byť:
*všeobecne: rozdeľovanie na zóny, pozri zóna
*v architektúre: územné členenie mestského sídla, najmä funkčné zónovanie
*v permakultúre: pozri zónovanie (permakultúra)
Sofia Rotaru

**Sofia Rotaru** (po moldavsky), celým menom **Sofija Michajlovna Jevdokimenko-Rotaru** (, ; * 7. august 1947, Maršynci, Černovická oblasť, ZSSR, dnes Ukrajina) je sovietska, ukrajinská populárna speváčka moldavskej národnosti, skladateľka, tanečníčka, herečka, producentka a módny symbol.

## Iné projekty

## Externé odkazy
* Oficiálne stránky - www.rotarusofia.ru
* Imdb.com

Kategória:Ruské filmové herečky
Kategória:Ruské speváčky
Kategória:Ukrajinské filmové herečky
Kategória:Ukrajinské speváčky
Kategória:Ruskí tanečníci
Kategória:Ukrajinskí tanečníci
Kategória:Ruské osobnosti moldavského pôvodu
Kategória:Ukrajinské osobnosti moldavského pôvodu
Kategória:Sovietske filmové herečky
Kategória:Sovietske speváčky
Kategória:Pop-folk speváci
Manned Orbiting Laboratory

thumb|Testovací štart MOL 3. novembra 1966 z Mysu Canaveral na Floride
**Manned Orbiting Laboratory** bol vojenský program USA, ktorého cieľom bolo postaviť a vypustiť vojenskú orbitálnu stanicu s posádkou.

Program bol založený v polovici 60. rokoch 20. storočia. Zo štartovacieho komplexu rampy SLC-6 na základni Vandenberg neďaleko Los Angeles v Kalifornii mali štartovať plánované lety programu MOL. V rámci prípravy programu síce v roku 1966 štartovala na orbitu jedna maketa stanice MOL, celý program bol však zrušený ešte pred prvým pilotovaným štartom. Pre tieto lety boli určené rakety typu Titan 3M a Titan 4. V začiatkoch úspešne prebiehajúceho programu Gemini sa v NASA uvažovalo, že kabíny Gemini použije ako dopravný prostriedok medzi Zemou a laboratóriom s posádkou MOL, ktorá mala byť pripravená na vypustenie v období 1968 – 1969. Zrušenie programu vychádzalo z politického rozhodnutia vlády o podpore programu Apollo s cieľom dosiahnutia prvenstva pri dobytí Mesiaca.

## Kozmonauti v programu MOL
Množstvo budúcich amerických kozmonautov, armádnych dôstojníkov začínalo svoju dráhu práve v programe MOL odkiaľ boli neskôr prevelení na programy Apollo , Skylab, Space Shuttle. Zoznam aspoň niektorých z nich: 
* Karol Bobko
* Robert Crippen
* Charles Fullerton
* Henry Hartsfield
* Robert Overmyer
* Donald Peterson
* Richard Truly

## Zdroje
### Literatúra
* 

### Externé odkazy

* http://mek.kosmo.cz/novinky/kznl/199902.htm. 
* http://mek.kosmo.cz/pil_lety/usa/gemini/ge-1a2/index.htm
* http://www.kosmo.cz/data/1084/knp2007.txt

Kategória:Kozmické programy
Kategória:Zrušené kozmické misie
Bill Mollison

**Bill Mollison** (* 4. máj 1928, Stanley, Tasmánia, Austrália  – † 24. september 2016, Sisters Beach, Tasmánia, Austrália) bol austrálsky výskumník, učiteľ, prírodovedec a autor niekoľkých kníh, „otec permakultúry“, integrovaného systému dizajnu, ktorý vyvinul spolu s David Holmgrenom a ktorý zahŕňa nielen poľnohospodárstvo, záhradníctvo, architektúru a ekológiu, ale aj ekonomické systémy pre obchod a komunity.

V roku 1981 získal spolu s Patrickom van Rensburgom Right Livelihood Award.

## Dielo
* *Permaculture: A Designers' Manual*. Tagari Publications, 1988, ISBN 0-908228-01-5 (angl.)
* *Permaculture One: A Perennial Agricultural System for Human Settlements*, zus. mit David Holmgren. Eco-Logic Books / Worldly Goods, 1990, ISBN 0-908228-03-1 (angl.)
* *Permaculture: A Practical Guide for a Sustainable Future*. Island Press, 1990, ISBN 1-559630-48-5 
* *Introduction to Permaculture*, Tagari Publications, 1994, ISBN 0-908228-08-2 
* *Permakultur II. Praktische Anwendungen*. pala-verlag, 1994, ISBN 3-923176-05-8
* *Permakultur konkret*. pala-Verlag, 2005, ISBN 3-923176-60-0
* ''The Permaculture Book of Ferment and Human Nutrition (1993, Revised 2011) ISBN 978-0-908228-06-5

## Referencie

## Externé odkazy
* Oficiálna stránka  
* Institut pre permakultúru  
* Rural Legends „Bill-Mollison“ 
* Bill Mollison 

## Zdroj

Kategória:Permakultúra
Kategória:Austrálski biológovia
EasyJet

thumb|EasyJet A319, Airport Amsterdam Schiphol.
[thumb|Hangár 89 na [London Luton|letisku Londýn-Luton, sídlo spoločnosti easyJet]]**EasyJet plc**, vystupuje pod značkou **easyJet**, je britský nízkonákladový letecký dopravca, ktorý má svoju hlavnú základňu na letisku Londýn Luton. Bol založený 18. októbra 1995 britským podnikateľom Steliosom Haji-Ioannouom a po svojom raketovom raste sa stal najvýznamnejším konkurentom pre aktuálne najväčšiu nízkonákladovú leteckú spoločnosť Ryanair. 

Tento dopravca lieta na trasách medzi letiskami hlavne v Európe, ale aj v Turecku a severnej Afrike, celkovo v 27 krajinách. EasyJet za rok 2009 prepravil bezmála 46 miliónov pasažierov.

## Destinácie
EasyJet lieta do 118 destinácií. Jeho hlavná základňa je na letisku Londýn-Luton, ale jeho najväčšia základňa je na letisku Londýn Gatwick, kde ponúka 78 destinácií. EasyJet má aj základne v celej Európe: Bazilej, Belfast, Berlín-Schönefeld, Bristol, Doncaster Sheffield, Edinburgh, Ženeva, Glasgow, Liverpool, Londýn-Stansted, Lyon, Madrid, Manchester, Miláno-Malpensa, Newcastle, Paríž-Charles de Gaulle, Paríž-Orly a Rím-Fiumicino.

Dňa 17. decembra 2007, EasyJet oznámil, že by významne rozšíril svoje pôsobenie v severozápadnom Anglicku, o otvorení základne na letisku v Manchestri. EasyJet začal lety z Milána-Malpensa do Olbia dňa 21. októbra 2007, a tiež na Sardíniu do hlavného mesta Cagliari dňa 29. októbra 2007. 

Základňa v Dortmunde bola uzatvorená dňa 26. októbra 2008 z dôvodu neefektívnosti a zlou úrovňou príjmov. Aktivity na letisko Rím-Fiumicino majú byť rozšírené v novembri 2009 s otvorením ďalšej európskej základne. 

V decembri 2009 Easyjet preruší lety na letisko East Midlands. Po vyhlásení generálneho riaditeľa spoločnosti Andyho Harrisona, ktorý povedal, že: "Letecká spoločnosť nemôže vidieť rast na letisku v dlhodobej budúcnosti, a preto sa bude zameriavať na vyššiu prioritu v trhoch."

Do októbra 2006 lietal EasyJet aj na Slovensko, do Bratislavy.

## Flotila
Flotilu spoločnosti easyJet tvoria nasledujúce lietadlá (stav z mája 2010):

Priemerný vek flotily je 3,4 rokov.

## Iné projekty

## eferencie

## Externé odkazy
* Domovská stránka EasyJetu
* Historické zaujímavosti o EasyJetu
* Letiská, kam EasyJet lieta

Kategória:Letecké spoločnosti Spojeného kráľovstva
Kategória:Nízkonákladové letecké spoločnosti
Kategória:Podniky založené v 1995
Laetare

thumb|Kňazi v ružovej liturgickej farbe používanej v nedeľu Laetare

**Laetare** sa nazýva 4. nedeľa pôstu, ktorá dostala názov od úvodnej omšovej antifony Laetare Ierusalem – „Raduj sa, Jeruzalem“:

:*Laetare Ierusalem: et conventum facite omnes qui diligitis eam: gaudete cum laetitia qui in tristitia fuistis: ut exsultetis, et satiemini ab uberibus consolationis vestrae.*

Pretože ide o prvú nedeľu po strede pôstu, má táto nedeľa vyjadrovať nádej na spásu a povzbudiť v období pokánia. Preto i na oltári môžu byť kvety a liturgická farba môže byť ružová.

V minulosti na túto nedeľu pripadalo statio v rímskom kostole Santa Croce in Gerusalemme, jednej zo siedmich patriarchálnych bazilík. Na túto nedeľu pápež žehná Zlatú ružu.

Kategória:Liturgický rok
Kategória:Nedeľa